# Misingi ya Kitheolojia

# Moduli ya Tatu: Yesu Kristo

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Mandiko yanamaanisha nini yanapotumia neno “Mwana wa Mungu” katika kumtaja Yesu?
3. Ni kwa njia gani mambo yaliyompata Yesu yanathibitisha kwamba kweli alikuwa mwanadamu?
4. Katika Agano la Kale jina “Kristo” lilimaanisha nini? Ni kwa namna gani Yesu anaitimiza ofisi hii?
5. Jadili asili ya Yesu ya kibinadamu na uhusiano wake na asili yake ya kiungu.
6. Kwanini kufanyika mwili kulihitajika? Yesu alitimiza nini kwa hilo?
7. Kwa nini Yesu alinyenyekea hata akakubali kukamatwa, kuteswa, na kusulubiwa?
8. Jadili sehemu nne za kuinuliwa kwa Yesu.
9. Ni jinsi gani uungu wa Yesu unatupatia kumtumainia zaidi?
10. Ni kwa njia gani jukumu la Yesu kuwa ni mpatanishi wetu linatupatia ujasiri wa kumwendea Mungu bila hofu? Ni njia zipi ambazo ni halali kwa Mkristo kumhofu Mungu?
11. Inakuathiri vipi unapotafakari juu ya unyonge na mateso ya Yesu aliyoyapata kwa niaba yako? Kwa mfano, inakuhuzunisha? Inakufanya uhisi kuomba msamaha? Inakufanya usitahimili majaribu? Inakupa furaha? Inakutia moyo wakati wa majaribu? Inakufanya uone ni kwa kiasi gani anakupenda? Eleza.
12. Je, inakutia moyo kufahamu kuwa Yesu ameketi mkono wa kuume wa Mungu Baba akikuombea? Je, inakufanya uombe kwa imani thabiti? Au inakusaidia kusitahimili majaribu? Eleza.
13. Ni jambo gano muhimu zaidi ulilojifunza kuhusu Yesu Kristo katika somo hili? Eleza.

**TAARIFA YA JUMLA KUHUSU UBINADAMU WA YESU, OFISI:** Neno “Kristo” hutokana na lugha ya Kiyunani, humaanisha tumaini la Agano la Kale la Masihi, au aliyetiwa mafuta, ambaye ataketi katika kiti cha enzi cha Daudi ili kuwaokoa watu na kuuanzisha ufalme wake wa haki ulimwenguni. Masihi lazima awe mwanadamu kwa sababu (1) anapaswa kuwa mwana wa Daudi kulingana na ahadi ambayo Mungu alikuwa ameifanya, (2) alipaswa kufa kwa ajili ya watu wake (kitu ambacho kinaweza kufanywa na mwanadamu pekee), na (3) lazima awe Adamu wa pili, kichwa cha asili ya mwanadamu ili kuwawakilisha.

SOMO REJEA:

Ron alikuwa Mkristo mpya. Alikuwa akiwaambia marafiki zake Wakristo kuhusu namna ilivyokuwa vigumu kwake kuisoma Biblia. “Ninaposoma habari nyingine yoyote ile, ninafurahia nikijiona mimi kuwa ni mshindi. Na hata pale ambapo isingewezekana kivitendo mimi kuwa mshindi, kinadharia ilikuwa inawezekana. Lakini ninaposoma Biblia, ni wazi kwamba mimi siyo mshindi na kamwe siwezi kuwa, hata kama ni kwa nadharia. Kristo ni mshindi wa kibinadamu. Niwe mkweli hapa, lakini ninaona hii inakatisha tamaa maana ndani ya nafsi yangu ninataka niwe mshindi. Lakini ninaposoma habari ya Biblia, ninaonekana kama msaidizi. Inafedhehesha sana.”

Maswali ya Kutafakari

1. Je, Biblia ni ngumu kusoma kuliko riwaya nzuri? Kwanini?
2. Je, umewahi kujihisi kama Ron kuhusu kusoma Biblia? Eleza.
3. Je, unatumia karama zako kung’ara, au kuonekana, au unazitumia kuwabariki na kuwatumikia watu wa Mungu? Je, unahisi mvutano kati ya hayo mawili? Toa mifano.
4. Je, huwa unagundua, unaonesha na kufurahia karama na mafanikio ya wengine, au kusherehekea karama za wengine na mafanikio yao hupunguza hisia zako za umuhimu na kwamba zinakuondolea umaarufu? Toa mifano.
5. Zingatia Waebrania 11. Je, kuna hisia yo yote ndani ya waumini katika Kristo kwamba wanaweza kuwa washindi “wa ziada”, kwa kuakisi ushindi wa Kristo kadiri wanavyomwamini na kuendelea kuwa mawakala wema wa ufalme? Eleza.

Mambo ya Kufanya

* Kama watu kanisani kwako wanadhani kwamba “Kristo” ni sehemu ya jina la Yesu, sahihisha ufahamu wao, na hakikisha wanafahamu siyo tu wazo bali pia mikazo katika maisha yao.
* Kwa wiki hii, jikite katika wazo lifuatalo: “Katika Biblia, ‘msaidizi’ pia ni bibi arusi mpendwa. Uwe mpole maana wewe siyo mshindi mkuu. Uwe jasiri maana Mungu amewapa waumini jukumu la kiushindi katika ufalme wake, lile ambalo linaakisi ushindi wake mkuu.”
* Badala ya kutumia karama zako kung’ara na kuonekana, ndani ya mwezi huu, tumia karama zako kuwabariki bibi arusi wa Kristo na wale ambao baadaye watakuwa bibi arusi wa Kristo. Kwa kufanya hivyo, utakuwa unamheshimu mshindi mkuu, Mfalme, ndiye Kristo.